
ZIŅOJUMS

Rīgā,                                                                                                                                  2026. gada 3. septembrī
1. Pasūtītāja nosaukums: Pārtikas drošības, dzīvnieku veselības un vides zinātniskais institūts „BIOR” (turpmāk – Institūts vai Pasūtītājs).

2. Iepirkuma identifikācijas numurs: BIOR 2026/23/AK.
3. Iepirkuma priekšmets: darba apģērbu noma un pilna servisa nodrošināšana.
4. Iepirkuma metode: atklāts konkurss, kas tiek rīkots saskaņā ar Publisko iepirkumu likumu.
5. Iepirkuma komisija (turpmāk – Komisija) izveidota, pamatojoties uz Institūta direktores O. Valciņas 2026. gada 29. jūnija rīkojumu Nr. 1-1/113.
Iepirkuma komisijas (turpmāk – Komisija) sastāvs:
Komisijas priekšsēdētāja: Institūta Mikrobioloģijas un patoloģijas laboratorijas vadītāja Ž. Šteingolde.
Komisijas priekšsēdētājas vietniece: Institūta Materiālo resursu nodaļas vadītāja vietniece B. Skuja.
Komisijas locekļi:
Institūta Saimniecības nodaļas vadītāja I. Arseņjeva (nepiedalās);
Institūta direktores vietniece finanšu jautājumos I. Meldere;

Institūta Tehniskā nodrošinājuma departamenta vadītājs Z. Rozentāls;

Institūta Materiālo resursu nodaļas vecākā eksperte I. Sprīvule;

Institūta Grāmatvedības nodaļas vadītājai Dz. Brice.
Komisijas sekretāre: Institūta Juridiskās nodaļas juriskonsulte B. Skuja. 
Komisijas locekle I. Arseņjeva lēmuma pieņemšanā nepiedalījās.
Iepirkumu uzraudzības biroja interneta vietnē www.iub.gov.lv ir šādas publikācijas par atklātu konkursu:

1. 30.06.2026. publicēts paziņojums par apspriedi,

2. 17.07.2026. publicēts paziņojums par līgumu.
6. Pretendentiem noteiktās kvalifikācijas prasības: norādītas atklātā konkursa “Darba apģērbu noma un pilna servisa nodrošināšana” (ID. Nr. BIOR 2026/32/AK) (turpmāk – atklāts konkurss) nolikuma (turpmāk - nolikums) 4. sadaļā (nolikums pieejams: https://www.eis.gov.lv/EKEIS/Supplier/Procurement/176337).
7. Piedāvājumu izvēles kritērijs – Komisija izvēlas saimnieciski visizdevīgāko piedāvājumu ar zemāko cenu, kas atbilst nolikuma un tā pielikumu prasībām. Tā kā sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai izmanto tikai cenu.

8. Piedāvājumu iesniegšanas termiņš: 17.08.2026. plkst. 07:00 Elektronisko iepirkumu sistēmas e-konkursu apakšsistēmā šī iepirkuma sadaļā.
9. Piedāvājumu atvēršanas vieta, datums un laiks: 17.08.2026. plkst. 11:00 Elektronisko iepirkumu sistēmas e-konkursu apakšsistēmā šī iepirkuma sadaļā.
10. Saņemtie piedāvājumi:
	Pretendents 

(juridiskas personas nosaukums, reģistrācijas Nr.)
	Piedāvātā līgumcena EUR, bez PVN

	SIA “LINDSTROM”, 

40003237187
	98439,00


11. Atlases dokumentu vērtēšana (26.08.2026. protokols Nr. 4)
Pēc piedāvājumu atvēršanas un pirms vērtēšanas uzsākšanas atklātā konkursā Komisijas locekļi Elektronisko iepirkumu sistēmā (EIS) parakstīja apliecinājumu par saistību neesamību un neieinteresētību pēc piedāvājumu atvēršanas.
Komisija vērtēja pretendenta SIA “LINDSTROM”  iesniegto piedāvājumu atbilstību atklātā konkursa “Darba apģērbu noma un pilna servisa nodrošināšana” (ID. Nr. BIOR 2026/32/AK) (turpmāk – atklāts konkurss) nolikumā (turpmāk - nolikums) noteiktajām prasībām.

Komisija pārbaudīja pretendenta iesniegto piedāvājumu un iesniegtos atlases (kvalifikācijas) dokumentus. Komisija konstatēja, ka pretendenta  piedāvājums atbilst nolikumā noteiktajām noformējuma prasībām un iesniegtie atlases dokumenti atbilst nolikumā noteiktajām prasībām. Pretendents bija parakstījis apliecinājumu par neatkarīgi izstrādātu piedāvājumu.

Komisija nolēma: pretendenta piedāvājumu virzīt turpmākai vērtēšanai.
12. Tehniskā piedāvājuma vērtēšana (26.08.2026. protokols Nr. 4)
Saskaņā ar atklātā konkursa nolikuma 5.13. punktu, iesniedzot piedāvājumu atklātā konkursā pretendents iesniedz aizpildītu un parakstītu nolikuma 3. pielikumu “Tehniskais piedāvājums”.

Komisija detalizēti pārbaudīja pretendenta iesniegto tehnisko piedāvājumu. Komisija konstatēja, ka pretendenta iesniegtais tehniskais piedāvājums atbilst atklātā konkursa nolikumā noteiktajām prasībām. 
Komisija nolēma:  pretendenta piedāvājumu virzīt turpmākai vērtēšanai.

13. Finanšu piedāvājuma vērtēšana (26.08.2026. protokols Nr. 4)
Komisija detalizēti pārbaudīja pretendenta iesniegto finanšu piedāvājumu.

Saskaņā ar Publisko iepirkumu likuma 41. panta devīto daļu piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

Komisija nekonstatēja kļūdas pretendenta finanšu piedāvājumā.

Komisija nolēma: pretendenta piedāvājumu virzīt turpmākai vērtēšanai.
14. Saimnieciskā izdevīguma vērtēšana (26.08.2026. protokols Nr. 4)
Saskaņā ar nolikuma 7.1. punktu Komisija izvēlējās saimnieciski visizdevīgāko piedāvājumu ar zemāko cenu, kas atbilda nolikuma un tā pielikumu prasībām. Sagatavotā tehniskā specifikācija bija detalizēta un citiem kritērijiem nebija būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai izmanto tikai cenu.

Pretendents, kurš iesniedza saimnieciski visizdevīgāko piedāvājumu, kas atbilda nolikuma prasībām un kuram atbilstoši atklātā konkursa nolikuma noteikumiem būtu piešķiramas līguma slēgšanas tiesības iepirkumā, bija:
	Pretendents 

(juridiskas personas nosaukums, reģistrācijas Nr.)
	Piedāvātā līgumcena EUR, bez PVN

	SIA “LINDSTROM”, 

40003237187
	98439,00


15. Pamatojums iepirkuma procedūras nepārtraukšanai gadījumā, ja piedāvājumu iesniedza viens pretendents (26.08.2026. protokols Nr. 4)
Atklātā konkursā piedāvājumu iesniedza tikai viens pretendents. 

Saskaņā ar Publisko iepirkumu likuma 41. panta divpadsmitās daļas 1. punktu Pasūtītājs pieņem lēmumu pārtraukt iepirkuma procedūru, ja atklātā konkursā, slēgtā konkursā vai konkursa procedūrā ar sarunām pieteikumu vai piedāvājumu ir iesniedzis tikai viens kandidāts vai pretendents, izņemot gadījumus, kad pasūtītājs pirms iepirkuma procedūras izsludināšanas ir rīkojis Publisko iepirkumu likuma 18. panta 2.1 daļas prasībām atbilstošu apspriedi ar piegādātājiem.

Pirms atklātā konkursa izsludināšanas Pasūtītājs rīkoja Publisko iepirkumu likuma 18. panta 2.1 daļas prasībām atbilstošu apspriedi ar piegādātājiem, publicēja apspriedes ar piegādātājiem noteikumus, atklātā konkursā plānotās kvalifikācijas prasības un tehnisko specifikāciju. Paziņojums par apspriedi Iepirkumu uzraudzības biroja Publikāciju vadības sistēmā ir publicēts 2026. gada 30. jūnijā. Termiņš, līdz kuram ieinteresētie piegādātāji varēja sniegt komentārus – 2026. gada 15. jūlijs. Apspriedes ziņojums  sagatavots 2026. gada 17. jūlijā. Ņemot vērā, ka Pasūtītājs pirms atklātā konkursa izsludināšanas ir rīkojis Publisko iepirkumu likuma 18. panta 2.1 daļas prasībām atbilstošu apspriedi ar piegādātājiem, Komisija turpināja saņemtā piedāvājuma vērtēšanu.

16. Izslēgšanas noteikumu pārbaude (26.08.2026. protokols Nr. 4)
Komisija pārbaudīja, vai uz pretendentu SIA “LINDSTROM”, kuram atbilstoši nolikuma un tā pielikumu prasībām būtu piešķiramas līguma slēgšanas tiesības atklātā konkursā, neattiecas Publisko iepirkumu likuma 42. panta otrās daļas 1., 2., 4., 5., 6., 7., 10., 11., 12., 13. un 14. punktā noteiktie izslēgšanas gadījumi, uz pretendenta valdes locekļiem, prokūristiem neattiecas Publisko iepirkumu likuma 42. panta otrās daļas 1. punktā noteiktie izslēgšanas gadījumi, uz pretendentu patiesā labuma guvējiem neattiecas Publisko iepirkumu likuma 42. panta otrās daļas 1., 2. un 11. punktā noteiktie izslēgšanas gadījumi un uz personu, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē
, neattiecas Publisko iepirkumu likuma 42. panta otrās daļas 1., 2. punktā noteiktie izslēgšanas gadījumi, vai uz personas, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, valdes vai padomes locekļiem, pārstāvēttiesīgajām personām vai prokūristiem neattiecas Publisko iepirkumu likuma 42. panta otrās daļas 1. punktā noteiktie izslēgšanas gadījumi. Tāpat atbilstoši Starptautisko un Latvijas Republikas nacionālo sankciju likuma 11.1 panta pirmajai daļai, Komisija pārbauda, vai pretendentam, kuram atbilstoši nolikuma prasībām būtu piešķiramas līguma slēgšanas tiesības atklātā konkursā, tā valdei un patiesā labuma guvējiem ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi.
Izmantojot ANO, ES, Latvijas nacionālo un ASV sankciju datubāzi (https://sankcijas.fid.gov.lv/), Eiropas Komisijas Sankciju karti (https://www.sanctionsmap.eu/#/main) un ASV noteikto sankciju datubāzi (https://www.treasury.gov/resource-center/sanctions/SDN-List/Pages/consolidated.aspx), kā arī datu bāzi Lursoft, nav iegūta informācija, ka būtu noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē vispārīgās vienošanās izpildi pretendentam SIA “LINDSTROM”, tā valdei, dalībnieku un prokūristiem. 

Tāpat netika iegūta informācija, ka uz pretendenta SIA “LINDSTROM”, to valdi, dalībnieku attiecas 2022. gada 8. aprīļa Eiropas Komisijas Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5.k panta 1.punkta b) apakšpunktā minētie apstākļi.
Saskaņā ar Komercreģistrā 09.03.2018. reģistrēto ierakstu pretendenta SIA “LINDSTROM” patiesā labuma guvēju noskaidrot nebija iespējams, tas nozīmē, ka pretendents ir paziņojis Latvijas Republikas Uzņēmumu reģistram, ka pēc visu iespēju izsmelšanas nav izdevies identificēt nevienu konkrētu fizisku personu, kurai tieši vai netieši piederētu vairāk nekā 25 % uzņēmuma kapitāldaļu vai kura citādā veidā īstenotu pilnīgu kontroli pār to.

Izmantojot Ministru kabineta noteikto informācijas sistēmu, Ministru kabineta noteiktajā kārtībā, tika iegūta informācija, ka uz pretendentu SIA “LINDSTROM”, kuram būtu piešķiramas līguma slēgšanas tiesības atklātā konkursā, uz piedāvājuma iesniegšanas termiņa pēdējo dienu, 2026. gada 17. augustu (izziņas pieprasījuma ID 0096-17-08-26) un lēmuma pieņemšanas dienu par iespējamu līguma slēgšanas tiesību piešķiršanu 2026. gada 26. augustu (izziņas pieprasījuma ID 0032-26-08-26) neattiecas Publisko iepirkumu likuma 42. panta otrās daļas 1., 2., 4., 5. un 6. punktā noteiktie izslēgšanas gadījumi.
Tāpat Komisija nav guvusi informāciju, ka uz pretendentu SIA “LINDSTROM” ir attiecināmi Publisko iepirkumu likuma 42. panta otrās daļas 7., 10., 12., 13. un 14. punktā noteiktie izslēgšanas gadījumi vai uz pretendenta dalībniekiem ir attiecināmi Publisko iepirkuma likuma 42.panta otrās daļas 10.punktā noteiktais izslēgšanas gadījums.  
Izmantojot Ministru kabineta noteikto informācijas sistēmu, Ministru kabineta noteiktajā kārtībā, tika iegūta informācija, ka uz pretendenta SIA “LINDSTROM” prokūristiem uz piedāvājuma iesniegšanas termiņa pēdējo dienu, 2026. gada 17. augustu (izziņas pieprasījuma ID 0096-17-08-26) un lēmuma pieņemšanas dienu par iespējamu līguma slēgšanas tiesību piešķiršanu 2026. gada 26. augustu (izziņas pieprasījuma ID 0032-26-08-26) neattiecas Publisko iepirkumu likuma 42. panta otrās daļas 1. punktā noteiktais izslēgšanas gadījums.

Komisija salīdzināja ziņas ar Iepirkuma uzraudzības biroja tīmekļvietnē publicēto sarakstu un konstatēja, ka pretendenta SIA “LINDSTROM” kapitāla daļu īpašnieks LINDSTROM OY nav ārzonā reģistrētas persona un attiecībā uz pretendentu SIA “LINDSTROM” nav konstatējams Publisko iepirkumu likuma 42. panta otrās daļas 3. punktā noteiktais izslēgšanas gadījums.
Pretendents SIA “LINDSTROM” bija pievienojis papildu dokumentus, kas norāda, ka uz pretendentu neattiecas Publisko iepirkumu likuma 42. panta otrās daļas 1., 3., 4., 5. un 6. punktā norādītie izslēgšanas gadījumi:
1) Juridisko reģistru centra 15.06.2026. izrakstu no Sodāmības reģistra, kas apliecina, ka  LINDSTROM OY, kuram pretendentā ir izšķirošā ietekme uz līdzdalības pamata normatīvo aktu par koncerniem izpratnē, nav ierakstu Somijas sodāmības reģistrā; 

2) Juridisko reģistru centra 17.06.2026. izrakstu no Sodāmības reģistra, kas apliecina, ka SIA “LINDSTROM” valdes priekšsēdētājam Laurio Juha Kristian nav reģistrēta sodāmība;

3) Juridisko reģistru centra 17.06.2026. izrakstu no Sodāmības reģistra, ka SIA “LINDSTROM” valdes loceklim Vapola Petri Elias nav reģistrēta sodāmība;

4) Juridisko reģistru centra 17.06.2026. izrakstu no Sodāmības reģistra, ka SIA “LINDSTROM” valdes loceklim Vihervuori Jari Olavi Antero nav reģistrēta sodāmība.
2026. gada 25. augustā pretendents SIA “LINDSTROM” pēc savas iniciatīvas nosūtīja Komisijas sekretārei papildu informāciju un dokumentus par LINDSTROM OY, kuram pretendentā ir izšķirošā ietekme uz līdzdalības pamata normatīvo aktu par koncerniem izpratnē, valdi un struktūru, kā arī nodokļu saistību izpildi.

Izvērtējot pretendenta SIA “LINDSTROM” iesniegtos dokumentus, Komisija konstatēja, ka spēkā esošie normatīvie akti nenosaka konkrētu šo dokumentu derīguma termiņu. Komisija, izvērtējot pretendenta iesniegto dokumentu saturu un tajos ietverto informāciju, secināja, ka nav konstatējami apstākļi, kas liecinātu par tās neatbilstību vai aktualitātes zudumu, tādējādi, Komisijai nebija tiesiska pamata ierobežot pretendenta tiesības piedalīties atklātā konkursā. Pamatojoties uz Publiskā iepirkuma Publisko iepirkumu likuma 2. pantā noteiktos iepirkumu atklātuma, piegādātāju brīvas konkurences, vienlīdzīgas un taisnīgas attieksmes pret piegādātājiem un pasūtītāja līdzekļu efektīvas izmantošanas mērķus, Komisija nekonstatēja tiesisku pamatu pretendenta iesniegto dokumentu noraidīšanai to izdošanas datuma vai derīguma termiņa nenorādīšanas dēļ un Komisija nolēma atzīt iesniegtos dokumentus par atbilstošiem un turpināt pretendenta piedāvājuma vērtēšanu.   

Komisija atzina, ka uz pretendenta SIA “LINDSTROM” valdi nav attiecināms Publisko iepirkumu likuma 42. panta otrās daļas 1. punktā noteiktais izslēgšanas gadījums. Tāpat Komisija guva informāciju, ka uz pretendenta SIA “LINDSTROM” dalībnieku LINDSTROM OY, kuram pretendentā ir izšķirošā ietekme uz līdzdalības pamata normatīvo aktu par koncerniem izpratnē, neattiecas Publiskā iepirkumu likuma 42. panta otrās daļas 1. un 2. punktā noteiktie izslēgšanas gadījumi. 

Komisija nekonstatēja Publisko iepirkumu likuma 42. panta otrās daļas 11. punktā noteikto izslēgšanas gadījumu attiecībā uz pretendentu SIA “LINDSTROM”, kuram būtu piešķiramas līguma slēgšanas tiesības iepirkumā, t.i., netika iegūta informācija, ka Komisijas locekļi, kas vienlaikus ir arī iepirkuma procedūras dokumentu sagatavotāji, vai Komisijas sekretāre ir saistīti ar pretendentu SIA “LINDSTROM”, kuram būtu piešķiramas līguma slēgšanas tiesības iepirkumā, Publisko iepirkumu likuma 25. panta pirmās vai otrās daļas izpratnē, vai ir ieinteresēti kāda pretendenta izvēlē.  

Komisijas lēmuma pieņemšanas datums – 26.08.2026.

Komisijas lēmums: piešķirt līguma slēgšanas tiesības atklātā konkursā pretendentam, kurš ir iesniedzis saimnieciski visizdevīgāko piedāvājumu ar zemāko centu, kas atbilst nolikuma un tā pielikumu prasībām: 
	Pretendents 

(juridiskas personas nosaukums, reģistrācijas Nr.)
	Piedāvātā līgumcena EUR, bez PVN

	SIA “LINDSTROM”, 

40003237187
	98439,00


Komisijas priekšsēdētāja                                                                                                
 Ž. Šteingolde
Komisijas sekretāre                                                                                                                        B. Skuja
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
� Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai


pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.

